Pravoslavni vjernici danas slave Vaskrs

Hrišćani širom svijeta danas će obilježiti Vaskrs po julijanskom kalendaru, praznik koji simbolizuje pobjedu života nad smrću.

Hrišćani širom svijeta danas će obilježiti Vaskrs po julijanskom kalendaru, praznik koji simbolizuje pobjedu života nad smrću.

Na današnji dan se slavi vaskrsenje Isusa Hrista iz mrtvih i koji predstavlja suštinu hrišćanske vjere.

Isus Hristos je svojim vaskrsenjem iz mrtvih pobijedio smrt i svim ljudima na Zemlji darovao vječni život. Činom stradanja na krstu, kada bezgrešni Hristos prima na sebe grijehe cijelog ljudskog roda, a potom i činom vaskrsenja, kada pobjeđuje smrt daje nadu vjernicima.

Vaskrs je praznik pobjede života nad smrću, dobra nad zlom.

Vaskrs se slavi tri dana, tokom kojih se pravoslavci pozdravljaju sa Hristos vaskrse, uz otpozdrav, Vaistinu vaskrse.

Vaskrsenje Gospoda Isusa Hrista, kako se taj praznik označava u kalendaru SPC, najstariji je hrišćanski praznik i praznuje se još od prvih vremena hrišćanstva.